open-index/open-wikipedia-markdown huggingface dataset:
Heteromirafra

* Hargeisalerke
* Negelelerke
* Transvaallerke

***Heteromirafra*** er en slekt i familien lerkefamilien (*Alaudidae*).

## Arter
Arter i rekkefølge etter Clements-lista:

* Hargeisalerke, *[[Heteromirafra archeri]]* 
* Negelelerke, *[[Heteromirafra sidamoensis]]* 
* Transvaallerke, *[[Heteromirafra ruddi]]*

## Referanser


## Eksterne lenker
* 
* Norsk Ornitologisk Forening: Heteromirafra. Hentet ut 20. september 2013.
* 
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The Clements checklist of birds of the world: Version 6.8.''. Hentet ut 20. september 2013.
Hunstad ungdomsskole

**Hunstad ungdomsskole** er en offentlig ungdomsskole i bydel Hunstad i Bodø. Skolen er Bodøs største ungdomsskole med 392 elever og 66 ansatte. I samme bygg ligger Hunstad kultursenter Kultursenteret er et fritidstilbud for ungdom hvor målgruppen er ungdom fra 13-18 år, og er ikke en del av Hunstad ungdomsskole. Skolen er også forbundet med Hunstad kirke, der vigslingsdatoen er 20. oktober 2013. Elevene på Hunstad ungdomsskole kommer fra Hunstad B, Mørkvedmarka og Støver, som alle tre er rene barneskoler.

## Referanser
Alstad ungdomsskole

**Alstad ungdomsskole** er en offentlig ungdomsskole i Alstad bydel i Bodø. Skolen dekker i tillegg til Alstad bydelene Grønnåsen, Øvre Hunstadmoen og Nedre Hunstadmoen, og elevene på Alstad U kommer fra Grønnåsen skole og Alstad barneskole. Skolen ble bygget i 1969, og har 325 elever og 45 ansatte.

## Referanser
Bodøsjøen skole

**Bodøsjøen skole** er en offentlig barne- og ungdomsskole i Bodø med ca 380 elever og 50 ansatte.  Skolen dekker, som navnet sier, Bodøsjøen bydel, i kort avstand fra naturområder som skog, fjell og hav. I tillegg ligger flotte læringsarenaer som Bodin kirke, Galleri Bodøgaard, Norsk luftfartsmuseum, Nordland kultursenter og Salten friluftsmuseum kun en kort vei unna. . 

Skolen har enheter der elever fra flere årstrinn er samlet. Området skolen ligger i har maritime navn, og dette finner du også igjen i skolen. Enhetene er kalt opp etter lokale båter: Jekta (1. og 2. trinn), Sjarken (3. og 4. trinn), Færingen og Jolla (5. -7. trinn) Fembøringen og Åttringen (8.-10. trinn). Bodøsjøen skole åpnet i 2004, med 1.-7. trinn, og siste byggetrinn åpnet høsten 2010. Da fikk skolen ungdomstrinn også. Skolens uteområde er stort og variert, med aktiviteter for store og små.

## Referanser
Neupré

**Neupré** er en kommune i provinsen Liège i Belgia. Kommunen består av fire delkommuner: Éhein, Rotheux-Rimière, Neuville-en-Condroz og Plainevaux. Kommunens navn er en sammensettning av den første bokstaven i hver av delkommunene den består av. Neupré er kjent for Roche aux Faucons, («Falkeklippen») som gir utsikt over Ourthedalen.

## Referanser


## Eksterne lenker
* 
* Byer og kommuner i Belgia
Grâce-Hollogne

**Grâce-Hollogne** er en kommune i provinsen Liège i Belgia. Kommunen består av fem delkommuner: Bierset, Grâce-Berleur, Hollogne-aux-Pierres, Horion-Hozémont og Velroux. Elva Meuse (Maas) renner gjennom Grâce-Hollogne og Belgias tredje største lufthavn Liège lufthavn (også Liège-Bierset) ligger her.

I 1950 nådde saken som blir kalt «Kongespørsmålet» sitt blodige høydepunkt da fire demonstranter ble skutt og drept av politiet i Grâce-Berleur mens de demonstrerte mot at Leopold III skulle vende tilbake til Belgia. 

## Referanser


## Eksterne lenker
* 
* Byer og kommuner i Belgia
Psykologisk.no

**Psykologisk.no** er en norsk dagsavis som har som målsetning å fremme psykologisk kunnskap i samfunnsdebatten. Avisen har som uttalt mål å være nyhetsledende i Norge på psykologi, og bidra til økt psykologisk innsikt. 

Psykologisk.no ble etablert i januar 2014 og utgis av Psykologisk.no AS. Avisen er medlem av Mediebedriftenes Landsforening, Fagpressen og Stortingets presselosje. Ansvarlig redaktør er Pål Johan Karlsen, som har doktorgrad i psykologi og er medlem av Norsk Redaktørforening.

## Utmerkelser
Psykologisk.no vant i 2023 Fagpressens gravepris for avsløringene rundt Forandringsfabrikken.

Ansvarlig redaktør Pål Johan Karlsen ble i 2024 nominert til Årets redaktør av Oslo Redaktørforening, sammen med Aftenpostens sjefredaktør Trine Eilertsen og E24-sjef Lars Håkon Grønning.

## Referanser


## Eksterne lenker
* 
*
Scandinavian Psychologist

***Scandinavian Psychologist*** er et skandinavisk engelskspråklig generelt vitenskapelig tidsskrift i psykologi. Tidsskriftet er åpent tilgjengelig og favner alle psykologiens fagområder. Det er godkjent som vitenskapelig på nivå 1 i Norsk vitenskapsindeks og mottar støtte fra Norges forskningsråd. Det utgis av Psykologiforbundet og Psykologisk.no. Ansvarlig redaktør er Pål Johan Karlsen.

## Referanser


## Eksterne lenker
*Scandinavian Psychologist
Koch (Bodø)

**Koch** er et kjøpesenter i sentrum av Bodø. Senteret har adresse Storgata 5, og har inngang fra Glasshuset og fra hjørnet mellom Sjøgata og Torvgata. Kjøpesenteret eies av Otto Koch AS, som ble stiftet i 1874.

Senteret har 43 ulike forretninger per 2013, blant annet flere klesbutikker, kafeer og salonger. 

## Referanser
Dieter Borst

**Dieter Borst** (født 12. mai 1950) er en tysk maler og skulptør. Som maler har han spesialisert seg i såkalt formløst eller uformet maleri (*Arte Informale*), se Tachisme. Det grunnleggende element i hans malerier er linjen som skinner gjennom de farvelagte elementer. Han er både abstrakt og minimalist. Han reduserer eller fjerner alle elementer fra det vesentlige fokus. Alle elementer er nedskalert til deres grunnleggende former.

## Liv og virke
Borst ble født Schramberg i 1950. I 1969 studerte han ved American School of Art i München. I 1972 tok han et halvt års studietur til Vest-Afrika. I 1973 begynte han med maleri og grafiske arbeider. I 1997 flyttet han til Gran Canaria. I 2007 mistet han sitt atelier i den store katastrofebrannen på Gran Canaria. Hundrevis av malerier fra ulike perioder fra hans kunstnerliv ble ugjenkallelig ødelagt.

## Musser og gallerier
Han er representert ved internasjonale utstillinger blant annet i:
* Broadway Gallery, New York
* Gallery Colonial House Inn, New York  
* The Grand, Fort Lauderdale, Florida
* Galerie Tempestas, Köln
* Galeria de Arte, Spania/Gc

## Malerier (utvalg)

Fil:Borst schwarz 4.jpg |
Fil:Woman - wood.jpg|
Fil:Documenta 14 borst 7.jpg|
Fil:Dieter borst 1.jpg|
Fil:Borst0015.jpg| 
Fil:Documenta 14.jpg|
Fil:2011 borst 10.jpg|
Fil:Borst0027.jpg|
Fil:Borst0001.jpg|
Fil:Documenta 14 borst 9.jpg|
Fil:Borst0030.jpg| 
Fil:Ny borst 5.jpg|


## Referanser


## Litteratur
* Neubauer, Diana (2013): *Dieter Borst - Art Informel 2013*, Bod (kun digital utgave), ISBN 978-3-7322-5015-8

## Eksterne lenker
* 
* Oppslag på *Dieter Borst* i Det tyske nasjonalbiblioteket
Friidrett under Sommer-OL 1920 – Tikamp menn

**Tikamp** for menn var en av to flerkampøvelser i friidrett under Sommer-OL 1920 i Antwerpen. Det var tredje gangen tikamp var med på det olympiske programmet. 23 deltakere fra elleve nasjoner deltok i tikampkonkurransen som ble avviklet i dagene 20. og 21. august 1920. Helge Løvland fra Norge ble olympisk mester i tikamp.  
 
## Resultat
### 100 meter

### Lengdehopp

| width="35%" align="left" valign="top" |

| width="65%" align="left" valign="top" |

### Kulestøt

| width="35%" align="left" valign="top" |

| width="65%" align="left" valign="top" |

### Høydehopp

| width="35%" align="left" valign="top" |

| width="65%" align="left" valign="top" |

### 400 meter

| width="35%" align="left" valign="top" |

| width="65%" align="left" valign="top" |

### 110 meter hekk

| width="35%" align="left" valign="top" |

| width="65%" align="left" valign="top" |

### Diskoskast

| width="35%" align="left" valign="top" |

| width="65%" align="left" valign="top" |

### Stavsprang

| width="35%" align="left" valign="top" |

| width="65%" align="left" valign="top" |

### Spydkast

| width="35%" align="left" valign="top" |

| width="65%" align="left" valign="top" |

### 1500 meter

## Sluttstilling

## Eksterne lenker
* Resultater og profilside  på sports-reference.com
Kaspar Förster den eldre

**Kaspar Förster** den eldre (ca. 1574 – 1652) var kapellmester og komponist i Danzig.

Förster var kantor og bibliotekar ved gymnasiet i Danzig fra 1606. Fra 1627 til 1652 var han kapellmester ved Mariakirka i Gdańsk og drev en bokhandel som bigeskjeft. Förster lå i en langvarig konflikt med den stridbare organisten i Mariakirka, Paul Siefert. Seint i livet konverterte Förster til katolisismen. Sønnen Kaspar Förster den yngre ble hans etterfølger.

## Referanser


## Litteratur
* Ernst Ludwig Gerber: *Neues historisch-biographisches Lexikon der Tonkünstler.* Bind 2, Leipzig 1812
* Robert Eitner: *Biographisch-bibliographisches Quellenlexikon der Musiker und Musikgelehrten der christlichen Zeitrechnung bis zur Mitte des 19. Jahrhunderts.* Bind 4, Breitkopf & Haertel, Leipzig 1901
* Christian Krollmann (red.): *Altpreußische Biographie.* Gräfe und Unzer, Königsberg 1941
* Marc Honegger und Günther Massenkeil (red.): *Das Große Lexikon der Musik.* 8 Bände, Herder, Freiburg i. Br. [o. a.] 1978–1982
Renincarnated (sang)

**Renincarnated** er en singel fra MC Rens fjerde album Renincarnated. Sangen ble utgitt 11. august 2009 og er produsert av Tha Chill.
FNs spesialkomité for avkolonisering

**FNs spesialkomité for avkolonisering** er en komité opprettet av FNs generalforsamling i 1961 for å følge opp implementeringen av erklæringen om uavhengighet for koloniland og -folk. Spesialkomitéen rapporterer til generalforsamlingens fjerde komité for spesielle politiske saker og avkolonisering. 

## Medlemmer
Avkoloniseringskomitéen har bestått av et varierende antall land. Opprinnelig hadde den 17 medlemmer, men antallet ble i 1962 økt til 24 og har siden variert. Disse landene er medlem av komitéen (september 2013):

*Antigua og Barbuda
*Bolivia
*Chile
*Cuba
*Dominica 
*Ecuador 
*Elfenbenskysten
*Etiopia 
*Fiji 
*Grenada 
*India
*Indonesia 
*Iran 
*Irak
*Kina 
*Kongo
*Mali
*Nicaragua
*Papua Ny-Guinea
*Russland 
*Saint Kitts og Nevis 
*Saint Lucia 
*Saint Vincent og Grenadinene 
*Sierra Leone 
*Syria 
*Tunisia
*Tanzania 
*Venezuela 
*Øst-Timor

## Se også
*FNs liste over ikke-selvstyrte områder

## Referanser


## Eksterne lenker
* FNs spesialkomité for avkolonisering
Happy New Year (2014)

***Happy New Year*** er en indisk actionkomedie fra 2014 regissert og skrevet av Farah Khan. Filmen har Shah Rukh Khan og Deepika Padukone i hovedrollene.

## Rolleliste
* Deepika Padukone 
* Shah Rukh Khan 
* Abhishek Bachchan
* Boman Irani
* Sonu Sood
* Vivaan Shah
* Jackie Shroff

## Musikk
Det ble annonsert at musikken vil være sammensatt av *Vishal-Shekhar*. De hadde også komponert for den siste filmen av Gauri Khans *[[Chennai Express]]* som produsent og Shah Rukh Khans spilte selv hovedrollen sammen med Deepika Padukone.

## Referanser


## Eksterne lenker
*
Grønvold Hageby

**Grønvold Hageby** er en hageby på Helsfyr i Oslo med adresse til Grønvoll allé 1–15.

Bebyggelsen er tegnet av arkitekt Magnus Poulsson og ble oppført i 1912 som arbeiderboliger for Nitedal Tændstikfabrikk som hadde sin produksjon like ved.

## Referanser


## Eksterne lenker
* 
* Grønvold Hageby
*
Kaspar Förster den yngre

**Kaspar Förster** den yngre (1616–1673) var en tysk sanger, kapellmester og komponist.

## Liv
Kaspar Förster den yngre var sønn av kapellmesteren Kaspar Förster og fikk sin første musikkundervisning av ham. Sine første opptredener som musiker hadde han som korgutt i Mariakirka i Gdańsk. Han fikk ytterlige musikkutdanning hos Marco Scacchi  i Warszawa og fra 1636 i Italia. I 1638 ble han sanger og dirigent ved hoffkapellet i Warszawa. Han tilbrakte en del tid i Italia der han studerte med Giacomo Carissimi inntil kong Frederik III kalte ham til København for å gjenoppbygge hoffkapellet. I 1655 tvang krigen mot Sverige ham tilbake til Danzig der han i tre år var kapellmester ved Mariakirka. Johann Mattheson karakteriserte ham som en *«pryd for Danzigs musikk»* I 1657 gikk Förster i tjeneste i Venezia og deltok i krigen mot tyrkerne. Fra 1660/1661 bodde han igjen i København og ledet hoffkapellet i ti år. Etter en kort tid i  Hamburg pensjonerte han seg og slo seg ned i Olivia ved Danzig.

## Verk
Förster skrev to oratorier, seks triosonater, fire verdslige kantater og rundt 35 geistlige konserter for tre stemmer med to fioliner og generalbass, mange av dem med svært lave og vanskelige bass-stemmer.
* Domine Dominus noster
* Vanitas vanitatum
* Sonata a 7
* Viri Israelite audite
* La Pazza
* Repleta est malis
* 6 Sonata a 3
* Congregantes philistei
* 3 oratorier
* 35 Geistlige konserter (kantater)
* 4 Verdslige kantater

## Referanser og noter


## Kilder
* Johann Mattheson: ''Grundlage einer Ehrenpforte'', s. 73 ff.
* 

## Eksterne lenker
* 
*
Inner Wheel

**Inner Wheel International** er en verdensomspennende kvinneorganisasjon med over  medlemmer fordelt på 103 land. Inner Wheel har nær tilknytning til Rotary International, og kvinner kan bli medlem ved å bli invitert av et Inner Wheel medlem. 

Inner Wheel ble startet i Manchester i England 10. januar 1924. 

Inner Wheels formål er:
* å fremme sant vennskap
* å oppmuntre til personlig hjelpsomhet og tjeneste
* å utvikle internasjonal forståelse

## Inner Wheel Norge

Inner Wheel Norge er landsdekkende, består av 75 klubber og ca.  medlemmer. Første Inner Wheel avdeling ble startet i Bergen i 1935.

Inner Wheel Norge har følgende prosjekter gående:
* Inner Wheels narkotikahundprosjekt
* Bekjempelse av fistula i samarbeid med Det Norske Misjonsselskap
* Handicamp i samarbeid med Rotary Norge
* Utveksling av studenter i samarbeid med Rotary Norge
* Bidrag til Tubfrim

## Eksterne lenker
* 
*  Inner Wheel Norge
Johann Melchior Gletle

**Johann Melchior Gletle** (1626–1683) var en sveitsisk organist, kapellmester og komponist.

## Liv og virke
Fra 1651 var Gletle domorganist i Augsburg, fra 1654 også domkapellmester.

Gletle skrev en del kirkemusikk, messer, salmer og litanier, deriblant 36 motetter, den ene halvparten a cappella, den andre med instrumentalakkompagnement, 36 solomotetter med instrumental ledsagelse, såvel som messer, salmer og litanier. Han skrev også verdslig musikk, av betydning som eksempler på tysk 1600-talls quodlibet er to bøker med «Lateinisch- und Teutsche Weltliche Musicalische Concerten». 

## Verk
**Motetta Sacra concertata op. 1* (1667)
**36 Trompeter-Stückle* (1675), redigert av Christian Blümel, Verlag Mark Tezak Leverkusen 1985
**Beatus Vir (Psalm 111)* (1676/77), Verlag C. Hofius, Ammerbuch 2010
**Expeditio musicae, classis IV op. 5* (1677)
***Cantate Domino*, motette for sopran, tenor, 2 fioliner, 2 bratsjer, cello og generalbass, redigert av Eberhard Hofmann, Edition Musica Rinata Ditzingen 2005
***O wie ein so rauhe Krippen*, Musica pretiosa Verlag Vilsbiburg 1996
***Puellule decore*, Pastorella, Edition Walhall Magdeburg 2005
**Litaneien op. 6* (1681)
**Marienvesper*
**O benignissime Jesu*, motette, Verlag Les Cahiers De Tourdion, Strasbourg 2001

## Kilder
* 

## Referanser


## Litteratur
* Hans Peter Schanzlin: *Johann Melchior Gletles Motetten.* Bern 1954.

## Eksterne lenker
* Johann Melchior Gletle i *[[Augsburger Stadtlexikon]]*
* 
*
John Hughes (forretningsmann)

**John James Hughes** (født 25. juni 1815 i Merthyr Tydfil i Wales, død 17. juni 1889 i St. Petersburg i Russland) var en britisk forretningsmann og grunnlegger av en metallurgisk fabrikk i den etter ham oppkalte ukrainske byen *Jusovka* (Юзовка, fra 1924 *Stalino* og fra 1961 Donetsk).

## Bakgrunn og liv
Hughes' far var ingeniør og leder for et metallverk i Merthyr Tydfil. Han begynte sin karriere under farens tilsyn. I en alder av 29 år ervervet han et skipsverft, og som 36-åring eide han et støperi i Newport. Mot slutten av 1850-årene begynte han som ingeniør ved et valseverk i Millwall og ble til slutt forretningsførende direktør. I 1864 utviklet han en skytslavett for tunge kanoner som ble tatt i bruk av Royal Navy og av andre europeiske flåtestyrker.

I 1869 ervervet Hughes en landeiendom nord for Asovhavet. I 1870 seilte han med nødvendig utrustning og med fagarbeidere til Russland. Der grunnla han en metallurgisk fabrikk nær elven Kalmius, som ble starten på byen Donetsk, som i dag tilhører Ukraina. Det første råjernet ble utvunnet her i 1872. Området rundt fabrikken vokste til raskt og ble et industrielt og kulturelt sentrum for regionen.

Hughes døde i juni 1889 under en forretningsreise til St. Petersburg.

## Referanser


## Eksterne lenker
*
Slaget ved Chapultepec

**Slaget ved Chapultepec** var et slag under den meksikansk-amerikanske krigen. Det fant sted 12. og 13. september 1847 ved Chapultepec i Mexico by, og endte med at USA erobra Chapultepec-slottet. USAs styrker ble leda av Winfield Scott, mens Nicolás Bravo leda meksikanerne. 2&nbsp;623 meksikanere ble drept, såra eller tatt til fange, mens 130 soldater fra USA døde.

Mest kjent blant de meksikanske soldatene er seks tenåringer, kalt Los Niños Héroes, som nekta å trekke seg tilbake da general Bravo ga ordre om det, og måtte bøte med livet. Disse har seinere fått heltestatus.

## Litteratur
* Alcaraz, Ramon et al. *Apuntes Para la Histria de la Guerra entre Mexico y los Estados Unidos*
* Bauer, K. Jack, *The Mexican War, 1846–1848*
* Eisenhower, John S. D.,  *Agent of Destiny – The Life and Times of General Winfield Scott*
* Nevin, David; editor, *The Mexican War*  (Time-Life *The Old West* Series, 1978)
* Ramsey, Albert C. *The Other Side*
* Scott, Winfield. Offisiell rapport

## Eksterne lenker
* 
* A Continent Divided: The U.S.–Mexico War hos Center for Greater Southwestern Studies, University of Texas at Arlington
Villain Entertainment

**Villain Entertainment** er et plateselskap startet og eid av MC Ren. Det ble grunnlagt i 2004 og har foreløpig gitt ut et album av MC Ren.
Oscar Strugstad (den yngre)

**Oscar Sigvald Strugstad** (1887&ndash;1953) var en norsk offiser. Han var sønn av Oscar Strugstad (den eldre), som var forsvarsminister fra 1903 til 1905, og Hilda Louise Andersen.

I sin ungdom var Strugstad aktiv fotballspiller, og han var tapende finalist i norgesmesterskapet i 1905 for Akademisk Fodboldklub.

Strugstad tok examen artium i 1906, krigsskolens øverste avdeling i 1909 og militær høyskoleeksamen i 1911. Han ble kaptein i 1917. Strugstad tjenestegjorde i flere år i generalstaben: fra i 1912 til 1916 som aspirant, fra 1919 til 1924 som adjoint og fra som 1925 som kaptein. Etter studieopphold i den franske hær ble Strugstad i 1928 stabssjef ved 1. divisjon. 
Strugstad var sjef for Artilleriregiment nr 3 (AR 3) fra 1. november 1936 til april 1940.  Han ble oberst i 1939.

## Andre verdenskrig
### Felttoget i Norge i 1940
På vei til å melde seg for Hærens overkommando ble Strugstad den 19. april 1940 beordret om å stå til rådighet for sjefen for Østerdalsgruppen. Etter oppløsningen av Østerdalsgruppen den 24. april 1940 ble han beordret til å ta over kommandoen i Tynsetavsnittet og samle de igjenværende avdelingene av Østoppland infanteriregiment nr. 5 (IR 5).

### I utlandet
Strugstad var militærattaché i Stockholm fra 1940 til 1941, deretter sjef for den norske brigade i Skottland i perioden 1941–1942. I februar 1942 ble han generalmajor, og fra 1943 til krigens slutt var han leder for Den norske militærmisjon (Nor M M) som representerte Forsvarets overkommando til Scottish Command med sjef Andrew Thorne og den Øverste allierte ledelse i Europa (SHAEF) i London.. Etter krigen tjenestegjorde han som sjef for Distriktskommando Trøndelag (DKT).

## Referanser




## Eksterne lenker
* 

__NOTOC__
Enrique Carbajal

**Enrique Carbajal González** (født 16. november 1947 i Camargo i Chihuahua i Mexico), best kjent under kunstnernavnet **Sebastián**, er en meksikansk skulptør. Han spesialiserer seg i monumentale skulpturer i jern og betong, som står utendørs i et stort antall byer verden over.

## Verker

Fil:SculptureTorreCaballito3.jpg|«Cabeza de Caballo» i Mexico by
Fil:Manzanillo centro.JPG|Skulptur i Manzanillo i Colima
Fil:Dublin Awaiting the Mariner.jpg|«Awaiting the Mariner» i Dublin i Irland
Fil:Alcalá de Henares a Don Quijote 01.jpg|«Don Quijote» i Alcalá de Henares i Spania


## Referanser


## Eksterne lenker
* 
* Biografi hos Museo de Arte Claudio Jiménez Vizcarra i Guadalajara
Seutelva

**Seutelva** (i øvre del kalt *Kjølbergelva*) er en elv i Fredrikstad kommune i Østfold, som sammen med Skinnerflo utgjør et vestlig sideløp til Glomma rundt Rolvsøy. 

Seuteelva renner fra Skinnerflo i nord på grensen til Råde kommune, rett sørover til Vesterelva i Fredrikstad. Elva er stilleflytende, praktisk talt uten fall, og renner gjennom havavsatt leire. Den er meget næringsrik og har en viktig landskapsøkologisk funksjon. Elva er artsrik med flere rødlistede arter, blant annet granntjønnaks.

Seutelva ligger utsatt til med Østfoldbanen langs østsiden og riksvei 110 på vestsiden.

I nedre del av elva er en strekning vernet som Skårakilen naturreservat.

## Se også
* Liste over elver i Østfold

## Referanser
Torre Prisma

**Torre Prisma** er en skyskraper i Mexico by. Den står langs Paseo de la Reforma i krysset som tidligere var kjent som Glorieta del Caballito. Bygninga er 101,5 meter høy og har 28 etasjer. Den ble påbegynt i 1969 og sto ferdig i 1971. Bygninga inneholder kontorer. Fra og med september 2013 benyttes den av Instituto Nacional de Bellas Artes. Den ble fram til 2012 leid av skatteetaten, Servicio de Administración Tributaria (SAT).

Rundt Torre Prisma står bygningene Torre del Caballito og Edificio del Moro.

## Eksterne lenker
* 
* Torre Prisma hos Emporis
* Tore Prisma hos SkyscraperPage
Flashback (fortellerteknikk)

**Flashback** (engelsk: tilbakeblikk) er et fortellerteknisk begrep som brukes i spill, film, teater og skjønnlitteratur når den kronologiske fremstillingen avbrytes for en kortere periode for å reflektere over hendelser som har skjedd før i tid.

Innen film og TV har flere kamerateknikker og spesialeffekter blitt utviklet for å la seeren få vite at det man ser foregår i fortiden. For eksempel kan kantene av bildet eller selve bildet med vilje være uskarpt eller hakkete og mye mer, og dette er slik for at seeren ikke skal bli forvirret og misforstå handlingen og lure på hva som foregår.

Et eksempel på et kulturprodukt som inneholder mange flashbacks er TV-serien Lost. Også i TV-serien Scrubs er en av hovedpersonen, J.D, kjent for å ha mange flashbacks.

## Referanser
Friidrett under Sommer-OL 1924 – Høydehopp menn

**Høydehopp** for menn var en av fire hoppøvelser i friidrett under Sommer-OL 1924 i Paris. Det var sjuende gangen som høydehopp var med på det olymiske programmet. 26 deltakere fra seksten nasjoner deltok i høydehoppkonkurransen som ble avviklet 6. og 7. august 1924. Ni hoppere klarte 1,83 og kvalifiserte seg for finalen. Harold Osborn fra USA ble olympisk mester, han satte ny olympisk rekord med et hopp på 1,98 meter.

## Rekorder
Gjeldende rekorder før lekene i 1924:

Harold Osborn satte ny olympisk rekord i finalen med 1,95 meter, Leroy Brown tangerte den rekorden før Harold Osborn forbedret rekorden til 1,98 meter.

## Resultater

### Kvalifisering
*6. august 1924. 
**Gruppe 1**

**Gruppe 2**

**Gruppe 3**

**Gruppe 4**

### Finale
* 7. august 1924

## Eksterne lenker
* Resultater  på sports-reference.com
Mexicos senat

**De forente meksikanske staters senat** (spansk: *Senado de los Estados Unidos Mexicanos* eller *Cámara de Senadores del Honorable Congreso de la Unión*) er overhuset i Mexicos kongress. Det ble etablert 4. oktober 1824. Det utgjøres av 128 forholdstallsrepresentanter. Senatets president fra og med 1. september 2013 er Raúl Cervantes Andrade.

Siden 13. april 2011 har senatet hatt sete i sin nye bygning i krysset mellom Paseo de la Reforma og Avenida de los Insurgentes i Mexico by. Det holdt tidligere til i bygninga kjent som Antigua Casona de Xicoténcatl i byens historiske sentrum.

## Eksterne lenker
*
Alf Toftner

**Alf Aage Toftner** (født 30. juli 1957 i Oslo, død 20. februar 2018 i Råkvåg) var en norsk kunstmaler bosatt i Råkvåg.

## Kunstneriske trekk
Alf Toftner behersket flere kunstneriske metoder, blant annet som maler. Kunsten han produserte er abstrakt billedkunst.

## Utdanning
* Cand.mag. Inst. Kunst og media, Univ. Trondheim 1979-85.
* Kunstformidling, Univ. Århus 1983.
* Kunstkritikk og kunstformidling, masterstudiet, NTNU Trondheim 2007

## Karriere
Toftner var i store deler av sitt liv bosatt i Oslo, men valgte å flytte til Råkvåg. Han jobbet i Danmark og Norge som kurator. Han er representert hos Galleri Paul Kleefeldt, København,Galleri SG, Trondheim, Galleri Festiviteten, Akershus, Galleri Elenor.Oslo og Galleri Empati ved Ørland.

## Utstillinger

* Bryggeutstillinga i Råkvåg. 1993-2009
* Video, Minimalen, Norge 1988-90
* Video, Midt-Norsk Kunstindustrimuseum 1985, 1996
* Video, T.M.V - Trondheim Midt i Verden, Internasjonal Kunst og kulturfestial 1988
* Video, Stockholm kulturhus, Sverige 1987
* Video, Arnhem internasjonale kunstfilmfestival, Nederland 1989
* Maleri, Skovsgård slott, Danmark 2001
* "Hest", skulptur, installasjon, Waldemar Slott, Danmark 2001
* "Hvem bryr seg", Konstnersbyen Rydøbruk, Hallands Fylkesmuseum, Sverige 2003
* "Jeg har ingen kropp", maleri, separatutstilling, Galleri SG, Trondheim 2004
* "Hav", maleri, separatutstilling, Galleri SG, Trondheim 2005
* "Dyreriket", Galleri Empati, Ørland 2005
* "Vårt daglige brød", Simrishamn kunsthall, Skåne 2006
* "Ingen hemmeligheter", maleri, separatutstilling, Galleri Festiviteten, Eidsvoll Verk 2006
* "400meterkunst" Voss 2007.2008
* "Feber" Galleri tautra.separatutst.Maleri,foto installasjoner. feb.2008
* "Kunsten å overleve " maleri,installasjon. Galleri SG.Trondheim. 2008

## Innkjøpt
* Hylte kommune, Sverige 2004
* Byåsen vidr.g. skole, Sør-Trøndelag 2005
* NRK Trondheim 2004
* Statens Hus, Trondheim 2006
* Fosen vidr.g. skole 2008
* Likestillings- og driskrimineringombudet, Oslo 2007
* R.I.T. Helse Midt-Norge. 2008
* Direktoratet for arbeidstilsynet.Trondheim 2009
* Rissa kommune. 2009
* Sansehuset.Malvik kommune 2009

## Referanser


## Eksterne lenker
* Holeartcenter
Tekniske og industrielle kulturminner i Norge

**Tekniske og industrielle kulturminner i Norge** omfatter nedlagte industrilokaler og andre anlegg med stor historisk og arkitektonisk verdi. Det er ett av de ti bevaringsprogramma til Riksantikvaren, som har som mål å istandsette og ta vare på et representativt utvalg anlegg knytta til landets viktigste næringsveier og som har hatt vesentlig betydning for den lokale næringslivshistorien.

## Riksantikvarens prioriterte kulturminner
Riksantikvarens liste over prioriterte tekniske og industrielle kulturminner omfatter 15 anlegg: 

*Atlungstad Brenneri
*Bredalsholmen verft
*Fetsund Lenser
*Folldal Gruver
*Haldenkanalen
*Kistefos Træsliberi
*Klevfos Cellulose- & Papirfabrikk
*Neptun sildoljefabrikk
*Næs Jernverksmuseum
*Odda smelteverk
*Rjukanbanen
*Salhus Tricotagefabrik
*Sjølingstad Uldvarefabrik
*Spillum dampsag og høvleri
*Tyssedal kraftverk

## Referanser


## Eksterne lenker
* Bevaringsprogrammet for tekniske og industrielle kulturminner hos Riksantikvaren
* Miljøstatus i Norge: Tekniske og industrielle kulturminner
Smith (slekt fra Drammen)

**Smith** er en norsk borgerslekt fra Drammen, som stammer fra smeden Laurits Olufsen Smid (i samtiden også kalt *Laurs Smed*), som døde i 1652 i Christiania. Sønnen Laurits Lauritsen Smith (d. 1686) ble i 1668 kjøpmann på Bragernes, hvor han ble en av byens fremste trelasthandlere og jordegodseiere, og senere også *kommerce-kommissarius* og assessor i Overhoffretten. Han var farfar til trelasthandler, sagbrukseier og godseier Gabriel Smith (1718-1769), som påbegynte oppføringen av lystgården Smithestrøm i Strømsgodset i 1767. Bygningen ble fullført av hans enke, Petronelle Margrethe f. Høeg (1731-1778). De hadde  tre barn, Anders Smith (1755-1813), Magdalene Smith (17857-1815), g.m. general Jacob Henning Hesselberg, og Peder Høeg Smith (1760-1811). Den eldste av Anders Smiths to sønner, kaptein Gabriel Smith (1784-1855), var stortingsrepresentant (fast møtende vararepresentant i 1821 og fast representant 1833-35) og den første ordføreren i Strømsgodset herred, senere ordfører i Skoger herred etter at Strømsgodset var slått sammen med Skoger i 1844.  Anders Smiths yngste sønn, Christen Smith (1785-1816), ble utnevnt til professor i botanikk og statsøkonomi ved Det Kongelige Frederiks Universitet i 1814. En sønn av Peder Høeg Smith var Bærums første ordfører Elias Smith, gift med Karen von Cappelen. En del av deres etterkommere har navnet **Cappelen-Smith** eller **Cappelen Smith**. Elias Smith og Karen von Cappelen var bl.a. foreldre til Peder Høeg Smith (1813–1881), som var gift med kusinen Marie S. Cappelen, og som var far til grosserer Elias Anton Smith (1842–1912), som grunnla firmaet E. A. Smith. Sistnevnte var far til kjemikeren og metallurgen Elias Anton Cappelen Smith. Elias Smith og Karen von Cappelen var også foreldre til Antoinette Johanne Smith (1811–1874), gift med John Collett til Buskerud.

Slektsmedlemmer har ført våpen med en slange om et kors, og senere et med i rødt krysslagte sølv hammere.

## Referanser
Calendulauda

* Rosenbrystlerke
* Sabotalerke
* Krattlerke
* Revelerke
* Rødlerke
* Karoolerke
* Vortemelklerke
* Dynelerke

***Calendulauda*** er en slekt i familien lerkefamilien (*Alaudidae*). Artene i slekten var tidligere inkludert i *Certhilauda* og *Mirafra*.

## Arter
Arter i rekkefølge etter Clements-lista:

* Rosenbrystlerke, *[[Calendulauda poecilosterna]]*
* Sabotalerke, *[[Calendulauda sabota]]*
* Krattlerke, *[[Calendulauda africanoides]]*
* Revelerke, *[[Calendulauda alopex]]*
* Rødlerke, *[[Calendulauda burra]]*
* Karoolerke, *[[Calendulauda albescens]]*
* Vortemelklerke, *[[Calendulauda barlowi]]*
* Dynelerke, *[[Calendulauda erythrochlamys]]*

## Referanser


## Eksterne lenker
* 
* Norsk Ornitologisk Forening: Calendulauda. Hentet ut 20. september 2013.
* IBC - The Internet Bird Collection: ''Calendulauda''. Hentet ut 21. september 2013.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The Clements checklist of birds of the world: Version 6.8.''. Hentet ut 21. september 2013.
* birdforum.net: ''Calendulauda''. Hentet ut 21. september 2013.
* [ftp://ftp.funet.fi/pub/sci/bio/life/aves/passeriformes/alaudidae/calendulauda/index.html ftp.funet.fi: *Calendulauda*]. Hentet ut 21. september 2013.
Edith Porada

**Edith Porada** (født 22. august 1912 i Wien, død 24. mars 1994 på Honolulu) var en kunsthistoriker og arkeolog. Hun var en ledende autoritet på oldtidens sylindersegl og professor i kunsthistorie og arkeologi ved Columbia University.

## Biografi
Porada  ble født inn i en velstående familie i  Wien. Hun tok eksamen ved Realreform Gymnasium Luithlen i 1930 og tok en doktorgrad  ved Universitetet i Wien i 1935 med en avhandling om glyptisk kunst fra den gamle akkadiske perioden. Seinere flyttet hun til Paris for å studere ved Louvre. I 1938 emigrerte hun til USA hvor hun arbeidet ved Metropolitan Museum of Art med seglene til Asurnasirpal II.

Porada underviste ved Queens College og, i begynnelsen av 1958 ved Columbia hvor hun ble professor i 1964. Hun ble Arthur Lehman Professor i 1974 og, da hun pensjonerte seg i 1984, fikk hun tittelen emeritus. Porada  ble i 1976 tildelt Gullmedalje for fremragende innsats innen arkeologi fra Archaeological Institute of America.

Columbia University etablerte et Edith Porada professorat i oldtidens nære østens kunsthistorie og arkeologi med et legat på 1 million dollar i 1983.
I 1989 Porada ble tildelt Honorary Degree of Doctor of Letters for Columbia for «dyptgripende analyser av sammenhengen mellom den menneskelige opplevelsen og tolkning av sylindersegl.»

## Biobliografi (utvalg)
* *Mesopotamian Art in Cylinder Seals* (1947)
* *Seal Impressions of [[Nuzi]]* (1947)
* *Corpus of Ancient Near Eastern Seals in North American Collections* (1948)
* *The Art of Ancient Iran* (1965)
* *Ancient Art in Seals* (1980)
* *Man and Images in the Ancient Near East* (1995)

## Referanser


## Eksterne lenker
* Biography at the Dictionary of Art Historians
* Edith Porada, 81, Dies; Columbia Art Historian, *[[The New York Times]]*
* Edith Porada, 1912-1994, H Pittman
Wolfgang Carl Briegel

**Wolfgang Carl Briegel** (1626–1712) var en tysk komponist.

## Liv
Briegel var sønn av en apoteker. Takket være sin vakre sangstemme ble han i 1636 opptatt i hovedkoret ved *Frauenkirche* i Nürnberg. Etter å ha studert fire semestre i Altdorf bei Nürnberg ble han i 1645 organist i Schweinfurt, og skrev allerede nå sine første komposisjoner.

I 1651 utnevnte hertug Ernst «den fromme» av Sachsen-Gotha-Altenburg ham til hoffkantor i Gotha, senere til hoffkapellmester og musikklærer for hertugens barn. Hertugens eldste datter Elisabeth Dorothea av Sachsen-Gotha-Altenburg var Briegels beste elev, og i 1671 utnevnte hun ham som hoffkapellmester i Darmstadt. Han ble i denne posten livet ut, de tre siste årene assistert av Christoph Graupner og Ernst Christian Hesse.

## Verk
Briegel skrev kirkelige korverk, syngespill og instrumentalsuiter. I Darmstadt skrev han flere sceneverk, men musikken til disse er tapt. Briegels vokalmusikk er klar og uttrykksterk, og den kontrapunktiske kormusikken hans er en direkte forgjenger til Bachs korverk.

Stor oppmerksomhet i Briegels egen tid fikk en samling kantater for kirkeåret, *Evangelische Gespräch*. Kantatene er varierte i formen: soli, kor og koraler. En annen samling, *Evangelischer Blumengarten*, består av motetter og meditative koraler. Blant Briegels solosanger kan en samling tonesettinger av Andreas Gryphius' oder nevnes som kanskje den eneste samlingen sanger fra den tyske barokken som er ment som en sangsyklus.

## Kilder
* 
* 

## Referanser


## Litteratur
*

## Eksterne lenker
* Biografi, Königsbergs websider
* 
* 
* 
* Fritt tilgjengelige noter av Wolfgang Carl Briegels kantater, kantoreiarchiv.de
*
Bautaen på Innlandet

**Bautaen på Innlandet** er et minnesmerke for slaget på Kristiansunds red 8. juli 1808, da engelske marinefartøyer angrep Kristiansund og ble slått tilbake.

Bautaen er en høy oppreist stein, og den ble avduket i 1908, ved hundreårsmarkeringen. Den er plassert i et parkområde omkring det høyeste parti på øya, Innlandet, en bydel i Kristiansund.

Det nedlegges krans på bautaen hver 17. mai.

I Kulturminneatlas for Møre og Romsdal kan en lese følgende:
  

## Referanser


## Eksterne lenker
* Kulturminneatlas Møre og Romsdal
Mikronisi

**Mikronisi** (gresk: Μικρονήσι, «liten øy», også kjent som *Agios Pavlos*, Άγιος Παύλος, «St Paulus») er en liten gresk øya utenfor sørkysten av Kreta i Libyahavet i den østlige delen av Middelhavet.

Øya ligger i en bukt mellom Kapp Lithino og Kapp Kefalas ved Kommos, og ligger i nærheten av Gortyn som var den antikke hovedstaden på Kreta i romersk tid. Mikronisi er administrert innenfor den regionale enheten Heraklion. Øya må ikke forveksles med en annen kretisk øy med samme navn som ligger ved Kretas nordlige østkyst og administrativt ligger innenfor kommunen Agios Nikolaos i Lasithi.

Det er en gruppe på fire øyer i bukten. De andre er Papadoplaka (i vest), Megalonisi (med fyrtårn), Mikronisi, og Trafos.
Churchill Babington

**Churchill Babington** (født 11. mars 1821 i Rothley Temple i Leicestershire i England, død 12. januar 1889 i Suffolk) var en engelsk anglikansk prest, arkeolog, historiker og naturforsker. 

## Liv og virke
### Bakgrunn, utdannelse
Babington ble utdannet av sin far, Matthew Drake Babington, og studerte senere under orientalisten og arkeologen Charles Wycliffe Goodwin da han begynte på St. John's College, Cambrigde i 1839. Han ble uteksaminert i 1843. I 1845 fikk han Hulsea prisen for essayet sitt, *The Influence of Christianity in promoting the Abolition of Slavery in Europe*. Han ble ferdig med sin mastergrad i 1846, og med sin PhD i 1879.

### Kirkelig virke
Fra 1848 til 1861 var han sogneprest for Horningsea, nær Cambridge, og fra 1866 til sin død, sogneprest for Cockfield i Suffolk.

Babington var også forfatteren av *Mr Macaulay's Character of the Clergy* (1849), et forsvar av presteskapet i det 17. århundre. Han skrev også ut *[[editio princeps]]* av Hypereides taler mot Demosthenes (1850), *On Behalf of Lycophron and Euxpenippus* (1868) og *Funeral Oration* (1858).

I 1855 publiserte Churchill Babington en ny utgave av *Benefizio della Morte di Crito*, en bemerkelsesverdig bok om reformasjonen.

### Virke som arkeolog
Fra 1865 til 1880 holdt han Disney professoratet i arkeologi ved Cambridge. I sine foredrag, illustrert av sin egen samling av mynter og vaser, holdt han hovedsakelig på med gresk og eldgammel romersk keramikk og numerastikk.

Churchill Babington skrev om mange forskjellige emner. Hans tidlige kjennskap til landlivet fikk han til å interessere seg innen naturhistorie, særlig botanikk og ornitologi. Han var også en autoritet innen conchologi, og var forfatter av delvis av botanikk-vedlegget og ornitologi-vedlegget i Potters *History and Atiquities of Charnwood Forest* (1842).

## Skrifter i utvalg
* *Mr. Macaulay's character of the clergy in the latter part of the seventeenth century.* London 1849
* *Introductory Lecture on Archaeology.* 1865
* *Roman Antiquities found at Rougham.* 1872
* *Catalogue of Birds of Suffolk.* 1884–1886
* med William Marsden Hind: *Flora of Suffolk.* 1889

## Referanser


## Litteratur
* Thomas Seccombe: *[https://en.wikisource.org/wiki/Babington,_Churchill_%28DNB01%29 Babington, Churchill]*. In: * [[Dictionary of National Biography]] * Supplement 1901, Bd. 1, S. 92–93.
* *[https://en.wikisource.org/wiki/Babington,_Churchill_%28DNB01%29 Babington, Churchill]*. I: *Encyclopædia Britannica* 11. Auflage, Bd. 3, 1911, S. 96.
Torgeir Knag Fylkesnes

**Torgeir Knag Fylkesnes** (født 1975) er en norsk politiker og nestleder i Sosialistisk Venstreparti (SV). Fra 2013 til 2025 representerte han Troms på Stortinget.

Han var medlem av Kirke-, utdannings- og forsknings&shy;komiteen fra 2013 til desember 2015, da han gikk inn i Næringskomiteen. I stortingsvalget 2017 var han SVs førstekandidat i Troms, og han ble gjenvalgt til en ny periode på Stortinget. Han ble valgt inn i kommunestyret i Tromsø under kommunevalget 2019, men sitter ut perioden på Stortinget før han starter arbeidet i Tromsø kommune.

Fylkesnes er vokst opp i Tromsø. Sammen med familien bodde han to år i Botswana, hvor han gikk på skole i Gaborone 1983–1985. Hans søster, Gunvor Knag Fylkesnes, er direktør for politikk og kommunikasjon for Redd barna. Han har hovedfag i filosofi fra Universitetet i Tromsø fra 2002. Hovedoppgaven handlet om hvordan nye ideer oppstår. Han har vært studentpolitiker for Sosialistisk Studentlag på Universitetet i Tromsø, hvor han var leder av studentstyret (1998) og student&shy;representant i universitets&shy;styret (1999).

Fylkesnes har sittet i kommunestyret i Tromsø (1999–2003). Han har jobbet på partikontoret og for stortingsgruppa til SV, og han har vært leder av Troms SV. I perioden 2012–2015 satt han i SVs sentralstyre. 

Fylkesnes har vært kommunikasjons&shy;rådgiver i Norsk Sykepleierforbund, kommunikasjonssjef i Teknologirådet og filosof i reklame- og teknologi&shy;selskapet Arc Giraff. 

Fylkesnes fikk en ekstraskatt på nesten en halv million kroner pga. utleie av egne leiligheter i Oslo og Tromsø mens han hadde gratis pendlerbolig i Oslo, betalt av fellesskapets midler.

13. desember 2024 ble det kjent at Fylkesnes og flere andre stortingspolitikere som valgte å klage, vant over Skatteetaten i pendlerboligsaken etter at Skatteklagenemnda hadde behandlet sakene deres.

«De har fått fullt medhold, de skal få pengene tilbake og de skal få dekket sakskostnader. Og det betyr at Skatteetaten har tatt feil og krevet inn skatt de ikke skulle ha krevet inn», sier advokat Hanne Skaarberg Holen, som har representert flere av politikerne.

## Referanser


## Eksterne lenker
* 
* 
*  vyrdsamt.org, Fylkesnes' blogg
Arbeidermesterskapet i fotball 1927

**[[Arbeidermesterskapet i fotball]] 1927** var en norsk fotballturnering 
som ble arrangert av Arbeidernes Idrettsforbund (AIF). 
Hetland (Stavanger) vant turneringen etter å ha slått Ørn Trondheim
3-1 i finalen. På grunn av dårlig økonomi i AIF ble finalen utsatt til mai 1928.

## Runder
* 1. runde: 10 kamper, 4 lag walk-over. Totalt 24 lag. Spilt 28. august.
* 2. runde: 6 kamper, 2 lag walk-over. Spilt 4. september.
* Kvartfinaler: 11. september.
* Semifinaler: 25. september.
* Finale: 27. mai 1928.

## 1. runde

Walk-over: Grane Bergen, Vika Oslo, Slemmestad, Star Stavanger.

## 2. runde

Walk-over: Ørn Trondheim, Trondheim AIL.

## Kvartfinaler
* **Drammen AIL** – Sterling 2-0
* **[[Hetland Idrettsforening|Hetland]]** – Sparta Bergen 6-1
*  – **[[Slemmestad Idrettsforening|Slemmestad]]** 1-5
* Trondheim AIL – **[[Trondheims-Ørn|Ørn Trondheim]]** 3-4

## Semifinaler
* Drammen AIL – **[[Hetland Idrettsforening|Hetland]]** 2-3 e.e.o.
* **[[Trondheims-Ørn|Ørn Trondheim]]** – Slemmestad 3-2

## Finale
* **[[Hetland Idrettsforening|Hetland]]** – Ørn Trondheim 3-1 (spilt i Oslo 27. mai 1928)

## Se også
* Norgesmesterskapet i fotball for menn 1927
* Liste over fotballklubber i Arbeidernes Idrettsforbund

## Kilder
* Arbeiderbladet
* Arbeideravisa
*1ste Mai
MF «Ulsnes» (1973)

**MF «Ulsnes»** var en bilferge bygget for Det Stavangerske Dampskibsselskab (DSD) i 1973, for bruk på forbindelsen Stavanger-Skudeneshavn. Senere ble denne ruten forandret til Mekjarvik-Skudeneshavn. Fergen ble solgt til Hellas i 1989.

## «Ulsnes»
* 1973: 25. mars: Levert som «Ulsnes» fra Trondheim Mekaniske Verksted til Det Stavangerske Dampskibsselskab, Stavanger
* 1973: 1. juni: Satt i trafikk Stavanger – Skudeneshavn.
* 1978: 5. juli: Satt i trafikk Mekjarvik – Skudeneshavn
* 1984: mai: Ombygget og forlenget til  80,02 m, og 67 PBE

## «Lycomides»
*1989: 6. januar: Solgt til Skyros Shipping Company, Pireus, Hellas. Omdøpt «Lycomides»
*1989: Satt i trafikk mellom Kymi og Linaria, Skiros
*2005: Lagt i opplag.

## «Jamaa»
*2006: 24. januar: Solgt til Lingard Seaways, Liberia og registrert i Bolivia. Omdøpt «Jamaa»

## «Al Maher»
*2011: Omdøpt «Al Maher»  ved Souna Shipping, Khartoum, Sudan

## Eksterne lenker
* 
* MF «Ulsnes» www.skipsarkiv-rogaland.net
* MF «Ulsnes» www.faktaomfartyg.se
* «Ulsnes»  www.fjordfaehren.de
* «Jamaa» www.shipspotting.com
Peter Philips

**Peter Philips** (1560/1561 – [1628) var en betydelig engelsk renessansekomponist, organist og katolsk prest, og en av sin tids største klavervirtuoser. 

Som katolikk i det protestantiske England tilhørte Philips en undertrykt minoritet og forlot hjemlandet for godt i 1582. I 1593 ble han anklaget for å planlegge mord på dronning Elisabet, men slapp fri på grunn av bevismangel.

Philips var en svært produktiv komponist, det er bevart hundrevis av motetter etter ham, og han skrev mye instrumentalverk og musikk for consorts. Videre transkriberte og arrangerte han mange italienske motetter og madrigaler av komponister som Orlando di Lasso, Giovanni Pierluigi da Palestrina og Giulio Caccini.

Philips' stilen er heller atypisk for engelsk renessansemusikk og viser påvirkning fra hans reiser i Nederlandene og Italia.

Noen av verkene for klaviaturinstrumenter er bevart i *[[Fitzwilliam Virginal Book]]*. Også den svenske Dübensamlingen inneholder verk av Philips. 

## Referanser


## Eksterne lenker
* 
* 
* 
*
Yoji Shinkawa

**Yoji Shinkawa** (født 25. desember 1971) er en japansk figurdesigner kjent for sitt arbeid i spillbransjen. Han har gjort seg kjent for sitt arbeid med figurer, miljø og mekanisk design i blant annet Metal Gear- og Zone of the Enders-seriene.
## Referanser


## Eksterne lenker
*
Gao Hucheng

**Gao Hucheng** (kinesisk: 高虎城; født i august 1951 i fylket Shuo i provinsen Shanxi i Folkerepublikken Kina) er en politiker og forretningsmann i Kina. Han har vært handelsminister siden mars 2013, og var tisligere vise handelsminister og viseformann for den autonome region Guangxi Zhuang.  Gao har doktorgrad i sosiologi fra Universitetet i Paris  VII og taler fransk flytende.

## Bakgrunn og karriere
Gao Hucheng ble født i fylket Shuo (i dag Shuocheng) i Shanxi i 1951.  Som 17-åring ble han sendt til arbeid i en landsby i Hebei, og senere til en sementfabrikk i Datong i, Shanxi.

I 1972 ble Gao utvalgt til å studere fransk ved Beijings annet fremmedpråksinstitrutt, og i  1975 ble han sendt for studier ved Université nationale du Zaïre i Kinshasa, hovedstaden i Zaire. Fra 1977 til 1980 arbeidet Gao for den kinesiske ambassade i Zaire i handelsavdelingen.

I 1980 begynte Gao Hucheng ved «China National Machinery and Equipment Import and Export Corporation» (CNMEIEC), og ble to år etter nestsjef ved selskapets Frankrike-kontor i Paris. Han tilbragte de neste fem årene i Frankrike, og studerte ved Universitetet i Paris VII, der han tok doktorgrad i  sosiologi i 1985. I 1987 ble Gao medlem Det kinesiske kommunistiske parti.  Fra 1989 til 1990 ledet han finansavdelingen i CNMEIEC, og var fra 1992 til 1994 selskapets nestleder.

I 1994 ble Gao utnevnt til leder for planleggings- og finansavdelingen i Ministeriet for utenlandshandel og økonomisk samarbeid (MOFTEC), en forløper til Handelsministeriet, og forfremmet til assisterende minister i 1997, en stilling han innehadde i fem år.

I 2002 ble han forflyttet fra sentralregjeringen til Guangxi, der han var viseformann (bisegovernør). Allerede etter ett år ble han forflyttet tilbake til det reorganiserte MOFTEC, nå kalt Handelsministeriet, som viseminister.  Han hadde denne stillingen i ti år, og var i perioden 2010 til 2013 dessuten Kinas representant for internasjonale handelsforhandlinger.  Under den 12. nasjonale folkekongress i mars 2013 ble Gao utnevnt til handelsminister i statsminister Li Keqiangs regjeringskabinett, som etterfølger etter minister Chen Deming.

Gao er medlem av det kinesiske kommunistiske partis 18. sentralkomite.

## Referanser


## Eksterne lenker
*
Adolph Francis Alphonse Bandelier

**Adolph Francis Alphonse Bandelier** (født 6. august 1840 i Bern i Sveits, død 18. mars 1914 i Sevilla i Spania) var en sveitsisk-amerikansk arkeolog. Han har i ettertid fått et museum, Bandelier National Museum i New Mexico i Amerika oppkalt etter seg.

## Liv
Bandelier ble født i Bern i Sveits. Da han var ung emigrerte han til Amerika. Som en ung mann jobbet han ulykkelig hans families forretning. Under veiledning av den pioneerende arkeologen Lewis Henry Morgan fikk han stipend, mer nøyaktig til arkeologisk og etnisk jobb blant indianere i den sørvestlige delen av USA, Mexico og Sør-Amerika. Da han begynte å studere i Sonora (Mexico), Arizona og New Mexico, ble han den ledende autoriteten innen regionens historie.

I 1892 gav Bandelier opp dette feltet i Ecuador, Bolivia og Peru, der han fortsatte han fortsatte etnologiske, arkeologiske og historiske undersøkelser.

Mens Bandelier var i Peublo i Isleta, møtte han sine langsiktige venner Fader Anton Docher og Charles Fletcher Lummis.

## Publikasjoner
* Harvard University, Peabody Museum of American Archaelogy and Ethnology, Annual Reports, 1877, 1878, 1879:
** *On the Art of War and Mode of Warfare of the Ancient Mexicans
** *On the Distribution and Tenure of Lands and the Customs with respect to Inheritance among the Ancient Mexicans*
* Fra *Papirene* fra Arkeologisk Institutt av Amerika, Amerikansk serie:
** *Historical Introduction to Studies among the Sedentary Indians of New Mexico, and Report on the Ruins of the Pueblo of Pecos* (1881)
** *Report of an Archaelogical Tour in Mexico in 1881* (1884)
** *Final Report of Investigations among the Indians of the South-western United States* (1890-1892, 2 volum)
** *Contributions of the History of the South-western Portion of the United States carried on mainly in the years from 1880 to 1885* (1890)
* "The Romantic School of American Archaelogists" (New York Historical Society, 1885)
* *The Glided Man (El Dorado) and other Pictures of the Spanish Occupancy of America* (1893)
* *On the Relative Antiquity of Ancient Peruvian Burials* (American Museum of Natural History, Bulletin, v.30, 1904)
* *Abirugubak myths and traditions concering the island of Titicaca, Bolivia.* (1904)
* *The Journey of Alvar Nuñez Cabeza de Vaca ... from Florida to the Pacific, 1828-1836* (redaktør, og oversettelse til engelsk, hans kone; 1905)
* *The Delight Makers*, en novelle om Publeo Indianer liv
* *The Island of Titicaca and Koati* (1910)
* Han bidrog med over 60 [[artikkel|artikler]] til *Catholic Encyclopedia*

== Referanser ==
<references />

== Kilder ==
* [http://www.bookrags.com/Adolph_Francis_Alphonse_Bandelier Biography at BookRags]
* Samuel Gance, *Anton ou la trajectoire d'un père'', The novel of father Anton Docher. L'Harmattan, Paris, 2013, 208 p. ISBN 978-2336290164

## Eksterne lenker
* 
*